Θέμα: Modern Greek Language (Secondary School)
Ερώτηση: Γεώργιος Παπανικολάου, ο παγκοσμίου φήμης γιατρός-ερευνητής: Γεννήθηκε στην Εύβοια το 1883, όπου έμεινε, έως ότου ολοκλήρωσε το Δημοτικό. Για το Γυμνάσιο, οι γονείς του τον έστειλαν στην Αθήνα. Μετά, γράφτηκε στην Ιατρική Σχολή του Πανεπιστημίου Αθηνών και αποφοίτησε σε ηλικία μόλις 21 ετών! Καθώς ήταν φιλομαθής, όσο σπούδαζε, μάθαινε ξένες γλώσσες και μελετούσε λογοτεχνία, φιλοσοφία και μουσική. Ο πατέρας του, γνωρίζοντας τον χαρακτήρα και τις ικανότητες του παιδιού του, τον έστειλε το 1907 στη Γερμανία, όπου σπούδασε Βιολογία. Όταν γύρισε στην Ελλάδα (1910), κατάλαβε ότι οι συνθήκες δεν ήταν ευνοϊκές για τα σχέδιά του. Παντρεύτηκε και έφυγε πάλι στο εξωτερικό, λέγοντας στους γονείς του πως το ιδανικό του δεν ήταν να πλουτίσει, αλλά να εργαστεί και να βοηθήσει τον άνθρωπο. Πρώτα πήγε στο Ωκεανογραφικό Ινστιτούτο του Μονακό. Όμως επέστρεψε στην Ελλάδα, για να συμμετάσχει στον Βαλκανικό Πόλεμο του 1912 και, όταν τελείωσε, μετανάστευσε μαζί με τη γυναίκα του στην Αμερική. Εκεί είχαν οικονομικά προβλήματα κι έτσι εργάστηκαν και οι δύο: ο ένας πουλώντας χαλιά και η άλλη ράβοντας κουμπιά. Τα προβλήματα τελείωσαν, όταν ο Παπανικολάου διορίστηκε στο Νοσοκομείο της Νέας Υόρκης. Γρήγορα διακρίθηκε και βρήκε δουλειά στο Πανεπιστήμιο Κορνέλ, όπου εργάστηκε το διάστημα 1914-61. Στα 78 του εγκαταστάθηκε στο Μαϊάμι μέχρι τον θάνατό του (1962). Εκεί έγινε διευθυντής στο Ινστιτούτο για τον καρκίνο. Η επαναστατική μέθοδός του έγινε παγκοσμίως γνωστή ως "Pap test" και ο ίδιος χαρακτηρίστηκε ως ο "άνθρωπος που χάρισε ζωή στις γυναίκες ολόκληρου του κόσμου". Προς τιμήν του δόθηκε το όνομά του σε ένα νοσοκομείο της Θεσσαλονίκης και σε ένα της Εύβοιας. Ανακτήθηκε στις 11/01/2021 https://gpapanikolaou.gr/biografiko-gpapanikolaou.html και διασκευάστηκε για τις ανάγκες των εξετάσεων. Βρες τη σωστή επιλογή σχετικά με την παρακάτω πρόταση, με βάση τα περιεχόμενα του κειμένου: Όταν πήγε στην Αμερική ο Γ. Παπανικολάου:
Επιλογές:
είχε από την πρώτη στιγμή δουλειά στο Νοσοκομείο της Νέας Υόρκης
πέρασε στην αρχή δύσκολες στιγμές, αλλά μετά γνώρισε την επιτυχία
αναγκάστηκε αρχικά να βρει άλλη δουλειά γιατί η γυναίκα του ήταν άνεργη
Σωστή απάντηση (αριθμός επιλογής, από 0): 1